P.P. Arnold

Patricia Ann Cole (), med artistnamnet P.P. Arnold, er ein USA-amerikansk  soulsongar som hadde stor suksess i Storbritannia i 1960-åra og frametter.

Ho byrja karrieren som songar og dansar for Ike & Tina Turner Revue, men slutta i bandet i 1966 då dei var på turné i Storbritannia og vart verande i London der ho starta ein solokarriere. Ho turnerte med Small Faces på slutten av 60-taet og song korvokal på to av dei største hittane deira, «Itchycoo Park» og «Tin Soldier». I denne tida song ho òg duett med Rod Stewart på singelen «Come Home Baby» (produsert av Mick Jagger) og Chris Farlowe. Ho hadde fleire hittar på slutten av 60-åra, mellom anna med ein versjon av Cat Stevens-songen «The First Cut Is the Deepest» og «Angel of the Morning».

I 1970 byrja ho å spele i musikalar, mellom anna Catch My Soul. Ho song mykje som studiomusikar og song korvokal, mellom anna på albumversjonen av Jesus Christ Superstar og med artistar som Nick Drake, Dr. John, Graham Nash, Gary Wright, Manassas, Nektar, Jimmy Witherspoon, Nils Lofgren og Eric Burdon. Ho turnerte med Eric Clapton i 1970-åra.

I 1980-åra song ho korvokal for Peter Gabriel på hitten «Sledgehammer». Etter dette samarbeidde ho med The Beatmasters på acid house-hiten «Burn It Up», som nådde 14. plassen i Storbritannia i oktober 1988. Seint i 1980- og i 1990-åra song ho korvokal for The KLF, Nina Hagen, Roger Waters (Amused To Death) og Graham Parker. Ho turnerte mykje Roger Waters frå 1999 og inn i 2000-åra.

Diskografi

Som korvokalist

Singlar

 «Itchycoo Park»/«I'm Only Dreaming» - The Small Faces : 1967 - korvokal på side 1
 Tin Soldier/I Feel Much Better - The Small Faces : 1967 - korvokal på side 1
 «Come Home Baby» - med Rod Stewart : 1967 - med Ron Wood, Keith Richards og Keith Emerson
 «Reach Out (I'll Be There)» - Chris Farlowe & The Thunderbirds : 1967 - med Albert Lee og Carl Palmer
 «Electric Dreams» - solosingel og tittelsporet for Electric Dreams - (skriven av O'Dowd/Hay) : 1984
 «Burn It Up» - Beastmasters : 1988
 «What Time Is Love» - KLF : 1989
 «E-Vapor-8» - Altern-8: 1992

Album
 There are but four Small Faces - Small Faces (1967) 
 The Art of Chris Farlowe - Chris Farlowe's Thunderbirds - (1967) 
 Rock On - Humble Pie - (1971) 
 Bryter Layter - Nick Drake - (1971)
 The Sun, Moon & Herbs - Dr John (1971) 
 Songs for Beginners - Graham Nash - (1971) 
 Footprint - Gary Wright - (1971) 
 Down the Road - Manassas (1973)
 Down to Earth - Nektar (1974)
 Cry Tough - Nils Lofgren (1976)
 So - Peter Gabriel - (1986) 
 30 Seconds To Midnite - Steve Marriott - (1989)
 Street - Nina Hagen - (1991)
 Amused to Death - Roger Waters - (1992)
 Portraits of Bob Dylan - Steve Howe - (1999) 
 Standing on the Shoulder of Giants - Oasis (2000)
 In the Flesh: Live - Roger Waters (2000)
 Five in the Afternoon - Dr Robert (2007)

Soloalbum 

 The First Lady of Immediate - 1967
 Kafunta - 1968
 The Turning Tide - 2017 (spelt in kring 1970)

Kjelder

Denne artikkelen bygger på «P.P. Arnold» frå ,  den 15. januar 2019. 
 oppgav desse kjeldene:

Bakgrunnsstoff
 
 

Afroamerikanske songarar
USA-amerikanske popsongarar
USA-amerikanske studiomusikarar
USA-amerikanske soulmusikarar
Ike & Tina Turner-medlemmar
Musikarar frå Los Angeles